b'\n_START_ARTICLE_\nIzbrisana (film)\n_START_SECTION_\nVsebina\n_START_PARAGRAPH_\nIzbrisana je zgodba o samski mamici Ani, ki v porodni\xc5\xa1nici ugotovi, da je ni v ra\xc4\x8dunalni\xc5\xa1kih sistemih, da uradno ne obstajata ne ona ne njen novorojen\xc4\x8dek. Je zgodba o tem, kaj se je dogajalo Slovencem, rojenim na napa\xc4\x8dnem koncu razpadle dr\xc5\xbeave, ki so jim v devetdesetih letih na upravnih enotah luknjali osebne izkaznice. _NEWLINE_Kaj se zgodi, \xc4\x8de izpade\xc5\xa1 iz sistema? Lahko te iz\xc5\xbeenejo iz dr\xc5\xbeave, morda ti sosedje zasedejo stanovanje, ostane\xc5\xa1 brez slu\xc5\xbebe, zdravnika, celo otroka \xe2\x80\xa6 _NEWLINE_Anino mrzli\xc4\x8dno iskanje re\xc5\xa1itve se prelevi v napeto zgodbo, ki spotoma podrobno razi\xc5\xa1\xc4\x8de anomalije slovenskega dru\xc5\xbebenega sistema.'